CELEX: 32022R0502
Language: lt
Date: 2022-03-29 00:00:00
Title: Komisijos įgyvendinimo reglamentas (ES) 2022/502 2022 m. kovo 29 d. kuriuo dėl leidimo naudoti kvapųjį rūkymo pirminį produktą „Scansmoke PB 1110“ turėtojo pavadinimo iš dalies keičiamas Įgyvendinimo reglamentas (ES) Nr. 1321/2013 (Tekstas svarbus EEE)

2022 3 30   
               
               
                  LT
               
               
                  Europos Sąjungos oficialusis leidinys
               
               
                  L 102/6
               
            
         KOMISIJOS ĮGYVENDINIMO REGLAMENTAS (ES) 2022/502
         2022 m. kovo 29 d.
         kuriuo dėl leidimo naudoti kvapųjį rūkymo pirminį produktą „Scansmoke PB 1110“ turėtojo pavadinimo iš dalies keičiamas Įgyvendinimo reglamentas (ES) Nr. 1321/2013
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. lapkričio 10 d. Europos Parlamento ir Tarybos reglamentą (EB) Nr. 2065/2003 dėl kvapiųjų rūkymo medžiagų, naudojamų arba skirtų naudoti maisto produktuose arba jų paviršiuje (1), ypač į jo 11 straipsnį,
         kadangi:
         
                     (1)
                  
                  
                     2021 m. spalio 1 d. bendrovė „Azelis Denmark A/S“ (toliau – pareiškėjas) pagal Reglamento (EB) Nr. 2065/2003 11 straipsnio 1 dalį pateikė prašymą pakeisti Komisijos įgyvendinimo reglamente (ES) Nr. 1321/2013 (2) nustatytą leidimo naudoti kvapųjį pirminį produktą „Scansmoke PB 1110“ turėtojo pavadinimą;
                  
               
                     (2)
                  
                  
                     prašyme pareiškėjas nurodė, kad leidimas naudoti kvapųjį rūkymo pirminį produktą „Scansmoke PB 1110“ turi būti perduotas bendrovei „proFagus GmbH“. Šiam pareiškimui pagrįsti pareiškėjas pateikė su bendrove „proFagus GmbH“ sudarytą perdavimo susitarimą dėl kvapiojo rūkymo pirminio produkto „Scansmoke PB 1110“;
                  
               
                     (3)
                  
                  
                     leidimo turėtojo pasiūlytas pakeitimas yra tik administracinio pobūdžio, todėl nesuteikia priežasties iš naujo vertinti nagrinėjamųjų produktų;
                  
               
                     (4)
                  
                  
                     todėl Įgyvendinimo reglamentas (ES) Nr. 1321/2013 turėtų būti atitinkamai iš dalies pakeistas;
                  
               
                     (5)
                  
                  
                     siekiant užtikrinti sklandų perdavimą, tikslinga nustatyti, kad kvapusis rūkymo pirminis produktas „Scansmoke PB 1110“, taip pat iš jo pagamintos kvapiosios rūkymo medžiagos ir maisto produktai, kurių sudėtyje jų yra, atitinkantys taisykles, taikytas iki šio reglamento įsigaliojimo dienos, gali būti toliau tiekiami rinkai ir naudojami, kol pasibaigs turimos atsargos;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) Nr. 1321/2013 pakeitimas
            Įgyvendinimo reglamento (ES) Nr. 1321/2013 priedo lentelėje kvapiajam rūkymo pirminiam produktui skirtas „Scansmoke PB 1110“ įrašas iš dalies keičiamas taip:
            
                        1)
                     
                     
                        trečioje eilutėje „Leidimo turėtojo pavadinimas“ žodžiai „Azelis Denmark A/S“ pakeičiami žodžiais „proFagus GmbH“;
                     
                  
                        2)
                     
                     
                        Ketvirtoje eilutėje „Leidimo turėtojo adresas“ žodžiai „Lundtoftegaardsvej 95, 2800 Lyngby, DANIJA“ pakeičiami žodžiais „Uslarer Str. 30, 37194 Bodenfelde, VOKIETIJA“.
                     
                  
         
            2 straipsnis
            Pereinamojo laikotarpio priemonės
            Įgyvendinimo reglamento (ES) Nr. 1321/2013 priede nurodytas kvapusis rūkymo pirminis produktas „Scansmoke PB 1110“, taip pat iš jo pagamintos kvapiosios rūkymo medžiagos ir maisto produktai, kurių sudėtyje yra kvapiojo rūkymo pirminio produkto arba iš jo pagamintų kvapiųjų rūkymo medžiagų, kurie buvo pagaminti ir paženklinti iki 2022 m. balandžio 19 d., laikantis taisyklių, taikytų iki 2022 m. balandžio 19 d., gali būti toliau tiekiami rinkai ir naudojami, kol pasibaigs turimos atsargos.
         
         
            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. kovo 29 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 309, 2003 11 26, p. 1.
         
            (2)  2013 m. gruodžio 10 d. Komisijos įgyvendinimo reglamentas (ES) Nr. 1321/2013 dėl Sąjungos leidžiamų kvapiųjų rūkymo pirminių produktų, skirtų naudoti maisto produktuose arba maisto produktų paviršiuje ir (arba) pagamintoms kvapiosioms rūkymo medžiagoms gaminti, sąrašo sudarymo (OL L 333, 2013 12 12, p. 54).